Jonas Ørum fra Gug interesserer sig egentlig ikke for fodbold. Men den 16-årige dreng, som i øvrigt har aspergers, skal i aften overrække en helt særlig kampbold inden landsholdets opgør mod Sverige. Jonas Ørum har vundet en konkurrence, som hans lærer på Vodskov Skole havde tilmeldt hele sin klasse til. Og det betyder altså, at han i dag skal en tur til København for at bære bolden ind i Parken. - Da jeg fik det at vide, var jeg meget overrasket og havde et stort smil på læben, siger Jonas Ørum til DBU's hjemmeside. Bolden er en særlig jubilæumsbold, som skal anvendes, fordi DBU i aften fejrer sit 125 års jubilæum.

Referat:
Jonas Ørum fra Gug skal i aften overrække en helt speciel kampbold til landsholdet inden kampen mod Sverige.